
【內傳上】 

江東一卦從來吉，八神四個一。江西一卦排龍位，八神四個二。 

南北八神共一卦，端的應無差。二十四龍管三卦，莫與時師話， 

忽然知得便通僊，代代鼓駢闐。天卦江東掌上尋，知了尋千金， 

地畫八卦誰能會，山與水相對。父母陰陽仔細尋，前後相兼定， 

前後相兼兩路看，分定兩邊安。卦內八卦不出位，代代人尊貴， 

向水流歸一路行，到處有聲名，龍行出卦無官貴，不用勞心力， 

只把天醫福德裝，未解見榮光。倒排父母蔭龍位，山向同流水， 

十二陰陽一路排，總是卦中來。關天關地定雌雄，富貴此中逢， 

翻天倒地對不同，秘密在玄空。三陽水向盡源流，富貴永無休， 

三陽六秀二神富，立見入朝堂。水到御街官便至，神童狀元出， 

應綬若然居水口，御街近臺輔，鼕鼕鼓角隨流水，艷艷紅旆貴。 

上按三才並六運，排定陰陽算，下按玉輦杆門流，龍去要回頭。 

六見分明號六龍，名姓達天聰，正山正向流支上，寡夭遭刑杖。 

共路兩神為夫婦，認取真神路，僊人秘密定陰陽，便是真龍岡。 

陰陽二字看零正，坐向須知病，若遇正神正位裝，撥水入零堂， 

零堂正向須知好，認取來山腦，水上排龍點位裝，積栗萬餘倉。 

正神百步始成龍，水短便遭凶，零神不問長和短，吉凶不同斷。 

父母排來到子息，鬚生認生克。水上排龍照位分，兄弟更子孫。 

二十四山分兩路，認取五行生，龍中交戰水中裝，便是正龍陽， 

前面若無凶交破，莫斷為凶禍，凶星看在何公頭，仔細認蹤由。 

先定來山後定向，聯珠不相放，須知細覓五行蹤，富貴結全龍。 

五行若然翻值向，百年子孫旺，陰陽配合亦同論，富貴此中尋。 

東西父母三般卦，算值千金價，二十四路出高官，緋紫入長安， 

父母不是未為好，無官只豪富。父母排來看左右，向手分休咎， 

雙山雙向水零神，富貴永無貧；若遇正神須敗絕，五行當分別， 

隔向一神仲子當，千萬細推詳。若行公位看順逆，接得方奇特， 

公位若來見逆龍，男女失其蹤。更看父母下三吉，三般卦第一。 

【內傳中】 

二十四山起八宮，貪巨武輔雄，四邊盡是逃亡穴，下後令人絕。 

惟有挨星為最貴，漏天機密，天機若然安在內，家活當富貴， 

天機若然安在外，家活漸退敗。五星配出九星名，天下任橫行。 

干維乾艮巽坤壬，陽順星辰輪。支神坎震離兌癸，陰卦逆行取。 

分定陰陽歸兩路，順逆推排去，知生知死亦知貧，留取教兒孫。 

天地父母三般卦，時師未曾話，玄空大卦神僊說，本是此經訣， 

不說宗枝但亂傳，開口莫胡言，若還不信此經文，但覆古人墳。 

分卻東西兩個卦，會者傳天下，學取僊人經一宗，切莫亂談空， 

五行山下問來由，入首便知蹤。分定子孫十二位，災禍相連值， 

千災萬禍少人知，克者論宗枝。五行位中出一位，仔細秘中記， 

假如來龍骨不真，從此誤千人。一個排來千百個，莫把星辰錯， 

龍要合向向合水，水合三吉位，合祿合馬合官星，本卦生旺尋， 

合凶合吉合祥瑞，何法能趨避，但看太歲是何神，立地見分明， 

成敗定斷何公位，三合年中是。排星仔細看五行，看自何卦生， 

來山八卦不知蹤，八卦九星空，順逆排來各不同，天卦在其中。 

甲庚丙壬俱屬陽，順推五行詳，乙辛丁癸俱屬陰，逆推論五行， 

陰陽順逆不同途，須向此中求，九星雙起雌雄異，玄關真妙處。 

東西二卦真神巽，須知本向水，本向本水四神奇，代代著緋衣。 

水流出卦有何全，一代作官員，一折一代為官祿，二折二代福， 

三折父母共長流，馬上錦衣游，馬上斬頭水出卦，一代為官罷， 

直山直水去無翻，場務小官班。 

【內傳下】 

乾山乾向水朝乾，乾峰出狀元，卯山卯向迎源水，驟富石崇比， 

午山午向午來堂，大將值邊疆，坤山坤向水坤流，富貴永無休。 

辨得陰陽兩路行，五星要分明，混鰍浪裏跳龍門，渤海便翻身。 

依得四神為第一，官職無休息，穴上八卦要知情，穴內卦裝清。 

要求富貴三般卦，出卦家貧乏，寅申巳亥水來長，五行向中藏， 

辰戌丑未叩金龍，動得永不窮，若還借庫富後貧，自庫樂長春。 

大都星起何方是，五行長生旺，大旆相對起高岡，職位在學堂， 

捍門官國華表起，山水亦同例，水秀峰奇出大官，四位一般看。 

坎離水火中天過，龍墀移帝座。寶蓋鳳闕四維朝，寶殿登龍樓。 

罡劫殺休犯著，四墓多銷鑠。金枝玉葉四孟裝，金廂玉印藏。 

帝釋一神定縣府，紫微同八武，倒排父母養龍神，富貴萬餘青。 

識得父母三般卦，便是真神路，北斗七星去打劫，離宮要相合。 

子午卯酉四龍岡，作祖人財旺，水長百里佐君王，水短便遭傷。 

識得陰陽兩路行，富貴達京城，不識陰陽兩路行，萬丈火坑深。 

前兼龍神前兼向，聯珠莫相放，後兼龍神後兼向，排定陰陽算， 

明得零神與正神，指日入青雲，不識零神與正神，代代絕除根。 

倒排父母是真龍，子息達天聰，順排父母倒子息，代代人財退。 

一龍宮中水便行，子息受艱辛，四三二一龍逆去，四子均榮貴， 

龍行位遠主離鄉，四位發經商。時師不識挨星學，只作天心撲， 

東邊財穀引歸西，北到南方推，老龍終曰臥山中，何當不易逄， 

此是自家眼不的，亂把山岡覓。世人不知天機秘，破有何益， 

汝今傳得地中僊，玄空妙難言，翻天倒地更玄玄，大卦不易傳。 

更有收山出煞訣，亦兼為汝說。相逢大地能幾人，個個是知心， 

若還求地不種德，穩口深藏舌。
